**ΔΗΛΩΣΗ ΦΟΙΤΗΤΗ ΓΙΑ ΣΥΜΜΕΤΟΧΗ ΣΤΙΣ ΕΞ ΑΠΟΣΤΑΣΕΩΣ ΕΞΕΤΑΣΕΙΣ**

Δηλώνω ότι, έλαβα γνώση για τις τεχνολογίες και τα τεχνικά μέσα διεξαγωγής εξ αποστάσεως εξετάσεων, και τις απαιτούμενες ενέργειες για τη συμμετοχή και ταυτοποίησή μου και **επιθυμώ να συμμετέχω σε αυτές** διαθέτοντας τον απαιτούμενο εξοπλισμό κατά τη διάρκεια της εξέτασής μου, **σύμφωνα με τους παρακάτω όρους**:

1. η συμμετοχή μου στις εξετάσεις θα γίνει αποκλειστικά και μόνον μέσω του ιδρυματικού μου λογαριασμού,
2. η συμμετοχή μου στις εξετάσεις θα γίνει από χώρο όπου δεν παρευρίσκονται τρίτοι για οποιονδήποτε λόγο και για οποιοδήποτε χρονικό διάστημα,
3. αποδέχομαι τους κανόνες δεοντολογίας για τους φοιτητές του Πανεπιστημίου Πατρών και της τήρησης του κανονισμού και προάσπισης του κύρους των εξετάσεων όπως αυτοί ορίζονται στα άρθρα 41 και 101, αντίστοιχα του Εσωτερικού Κανονισμού του Πανεπιστημίου Πατρών ([ΦΕΚ 5468/Β/14.09.2023](https://www.upatras.gr/wp-content/uploads/2023/09/FEK-2023-Tefxos-B-05468-downloaded-18_09_2023-1.pdf) και [ΦΕΚ 779/Β/02.02.2024](https://www.upatras.gr/wp-content/uploads/2024/02/FEK-2024-Tefxos-B-00779-downloaded-05_02_2024-1.pdf)).
4. αποδέχομαι την [Πολιτική Ιδιωτικότητας](https://www.upatras.gr/privacy-policy/) του Ιδρύματος για τη διαδικασία των εξ αποστάσεως εξετάσεων και ειδικότερα αποδέχομαι ότι: 1) Οι μέθοδοι της εξ αποστάσεως αξιολόγησης των φοιτητών συνιστούν πράξεις επεξεργασίας προσωπικών δεδομένων ειδικής κατηγορίας για λόγους προστασίας δημοσίου συμφέροντος τόσο για τους διδάσκοντες όσο και για τους διδασκόμενους, 2) απαγορεύεται η καταγραφή της εξεταστικής διαδικασίας με τον οποιοδήποτε τρόπο από τους συμμετέχοντες, β) απαγορεύεται η δημοσίευση ή ανάρτηση σε ιστοσελίδες ή κοινοποίηση σε τρίτους ή μετάδοση ή διανομή με οποιονδήποτε τρόπο του συνόλου ή μέρους της εξ αποστάσεως εξέτασης διότι οι πράξεις αυτές συνιστούν περαιτέρω επεξεργασία δεδομένων που υπερβαίνουν το πλαίσιο προστασίας τους και παραβιάζουν ευθέως το νόμο και συνεπάγονται ευθύνη για αυτόν που τις επιχειρεί.